TiraLabra/TiraLabra — pull request #174 by JuhoR (2014-04-14 19:34:29+00:00)
Title: Palautus

Tällä viikolla itse ohjelma eteni hiukan nihkeästi. Koetin etsiä bugia monitasoisesta perseptronista, mutta en sellaista vielä tähän mennessä löytänyt. Kirjoitin kertaalleen kokonaan uuden version siitä, joka ei vielä tähän palautukseen päässyt mukaan, mutta senkin onnistumisprosentti jäi varsin alhaiseksi, muokkasin eri vakioita kuinka paljon tahansa. Oletan että ongelma on syvemmällä piilossa algoritmin syövereissä, vaikka pidänkin outona että uudessa versiossa joskus luokittelu tapahtuu täysin oikein (viittaisi mahdollisesti siihen että algoritmi jää useimmiten jumiin virhefunktion lokaaliin minimiin). Kirjoitin vaatimuksen mukaisesti testejä. Perseptronin ja moniluokkaisen perseptronin testit voivat epäonnistua silloin tällöin, johtuen satunnaisuudesta, ja siitä että algoritmien päätösrajapinta ei ole aivan optimaalinen.
Aloitin myös dokumentaation laajentamisen.

Seuraavaan palautukseen teen ohjelmasta hiukan mielenkiintoisemman luomalla käyttöliittymän jonka kautta verkkojen toimintaa on helppo tutkia. Lisäksi ratkaisen lopullisesti ongelmani monitasoisen perseptronin kanssa! Onneksi tällä viikolla pääsiäinen raivaa aikatauluihini enemmän tilaa.